《采桑子 巩都尉席上》
明代·曹溶

古藤花下银釭满，紫凤斜飞。贾涕沾衣。吹彻秦箫事已非。

图书只似蓬蒿冷，碧甃双扉。宫漏霏微。说剑青灯客未稀。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。